ΓΡΑΠΤΗ ΕΡΩΤΗΣΗ P-3174/01

υποβολή: Ioannis Averoff (PPE-DE) προς την Επιτροπή

(13 Νοεμβρίου 2001)

Θέμα: Περιβαλλοντικές επιπτώσεις από την κατασκευήδροηλεκτρικών έργων στην περιφέρεια Ηπείρου

Στις περιοχές Βωβούσα στον Αώο (Ν. Ιωαννίνων) και Αγ. Νικόλαο στον Άραχθο (Ν. Άρτας), οι τεχνικές εταιρίες ΑΕΓΕΚ Ενέργεια και Μηχανική Α.Ε. πρόκειται να κατασκευάσουν δύο ΥΗΕ ισχύος 93 MW, ενώ ένα μικρό ΥΗΕ προβλέπεται να κατασκευαστεί στην περιοχή Ανηλίου (δάσος Ρόνας). Τα έργα βρίσκονται στην ευρύτερη ζώνη του Εθνικού Δρυμού Πίνδου (Βάλια Κάλντα), περιοχή ενταγμένη στο ευρωπαϊκό οικολογικό δίκτυο Natura 2000, και τουπό ίδρυση Εθνικού Πάρκου. Η εκτέλεσή τους θα έχει ως αποτέλεσμα την περιβαλλοντικήποβάθμιση της ευρύτερης περιοχής, καθώς θα απειληθούν σημαντικοί βιότοποι από την εκτροπή του Αώου στη Βωβούσα, και πολιτιστικά μνημεία (Γεφύρι Πλάκας, Τελωνείο) στον Άραχθο. Και στις τρεις περιπτώσεις δεν τηρήθηκαν οι διαδικασίες για την ενημέρωση του κοινού και τη λήψηπόψη της γνώμης του. Επιπλέον, όπως καταγγέλλουν τοπικές οικολογικές οργανώσεις, η εταιρία Μηχανική Α.Ε. κατέθεσε στις αρμόδιες αρχές πλαστό χάρτη, όπου τα παραπάνω μνημεία τοποθετούνται ένα χιλιόμετρο βορειότερα της πραγματικής τους θέσης ώστε να μην παρακωλυθεί η διαδικασία αδειοδότησης.

Η αδειοδότηση των παραπάνω έργων προχωρεί κατά παράβαση του Κανονισμού (ΕΚ) 1260/1999(1) του Συμβουλίου για τα έργα που χρηματοδοτούνται από το Γ ΚΠΣ (άρθρο 12 για τη συμβατότητα με τις κοινοτικές πολιτικές) καθώς και ορισμένων οδηγιών του Συμβουλίου: της 85/337/ΕΟΚ(2) όπως αυτή τροποποιήθηκε από την 97/11/ΕΚ(3) και καθιστάποχρεωτική την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον ενώ προβλέπει ότι η γνώμη του ενδιαφερομένου κοινού πρέπει να λαμβάνεταιπόψη κατά τη διαδικασία χορήγησης άδειας (αρ. 6.2, 8). Όπως επίσης της οδηγίας 92/43/ΕΟΚ(4) και της οποίας ένας βασικός στόχος είναι η διατήρηση των περιοχών Natura 2000 σε καλή κατάσταση, και που ορίζει (αρ. 6) ότι δραστηριότητες που ενδέχεται να έχουν σημαντικές επιπτώσεις σε περιοχές Natura 2000 πρέπει ναποβάλλονται σε κατάλληλη μελέτη των επιπτώσεων ως προς την οικολογική αξία των περιοχών και να εγκρίνονται μόνο εφόσον δεν παραβλάπτουν την ακεραιότητά τους.

Η λήψη μέτρων για την προστασία και την αειφόρο χρήση του νερού, αποτελεί επίσης στόχο της πρόσφατης οδηγίας 2000/60/ΕΚ(5) του Ευρωπαϊκού Κοινοβουλίου και του Συμβουλίου.

Τί μέτρα σκοπεύει να λάβει η Επιτροπή ώστε να εφαρμοστούν στην πράξη οι παραπάνω διατάξεις της νομοθεσίας στη συγκεκριμένηπόθεση·

(1) ΕΕ L 161 της 26.6.1999, σελ. 1.

(2) ΕΕ L 175 της 5.7.1985, σελ. 40.

(3) ΕΕ L 73 της 14.3.1997, σελ. 5.

(4) ΕΕ L 206 της 22.7.1992, σελ. 7.

(5) ΕΕ L 327 της 22.12.2000, σελ. 1.

Απάντηση της κας Wallstrm εξ ονόματος της Επιτροπής

(7 Ιανουαρίου 2002)

Βάσει των όσων καταγγέλλει το Αξιότιμο Μέλος του Κοινοβουλίου, η Επιτροπή προτίθεται να αποστείλει επιστολή στις ελληνικές αρχές, ζητώντας από αυτές πληροφορίες σχετικά με την εκ μέρους των τήρηση της οδηγίας 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997, καθώς και για την συνεκτίμηση της οδηγίας 92/43/ΕΟΚ της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας. Υπό το φως των απαντήσεων των ελληνικών αρχών, η Επιτροπή θα εξετάσει ενδεχόμενη ασυμβατότητα με τις προαναφερθείσες κοινοτικές διατάξεις.